Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: 2010. évi CVII. törvény
Paragraph Index: 421

5. cikk A Felek egymás között rendszeres politikai párbeszédet alakítanak ki, amelyet fejleszteni és bõvíteni szándékoznak. E párbeszéd kíséri és szilárdítja meg a Közösség és az Azerbajdzsán Köztársaság közötti közeledést, támogatja az országban végbemenõ politikai és gazdasági változásokat, és hozzájárul az együttmûködés új formáinak létrehozásához. A politikai párbeszéd: – erõsíteni fogja az Azerbajdzsán Köztársaság, valamint a Közösség és tagállamai, és így a demokratikus nemzetek közösségének egésze közötti kapcsolatokat. Az e megállapodás révén elért gazdasági közeledés intenzívebb politikai kapcsolatokat fog eredményezni, – a kölcsönös érdeklõdésre számot tartó nemzetközi kérdések tekintetében el fog vezetni az álláspontok fokozatos közeledéséhez,és így növelni fogja a régión belül a biztonságot és a stabilitást, valamint elõ fogja mozdítani a Kaukázuson túli terület Független Államainak jövõbeli fejlõdését, – arra irányul, hogy a Felek törekedjenek az együttmûködésre az európai stabilitás és biztonság megerõsítéséhez, a demokrácia elveinek betartásához, valamint az emberi jogok tiszteletben tartásához és elõsegítéséhez kapcsolódó ügyekben, különösen a kisebbségekhez tartozó személyek tekintetében, és szükség esetén tartsanak konzultációt a vonatkozó ügyekben. E párbeszédre regionális szinten kerülhet sor azzal a céllal, hogy hozzájáruljanak a regionális konfliktusok és feszültségek megoldásához.

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes